CELEX: 62010CB0198
Language: el
Date: 2011-09-09 00:00:00
Title: Υπόθεση C-198/10: Διάταξη του Δικαστηρίου (έκτο τμήμα) της 9ης Σεπτεμβρίου 2011 [αίτηση του Corte d'appello di Milano (Ιταλία) για την έκδοση προδικαστικής αποφάσεως] — Cassina S.p.A. κατά Alivar Srl, Galliani Host Arredamenti Srl (Άρθρο 104, παράγραφος 3, πρώτο εδάφιο, του Κανονισμού Διαδικασίας — Βιομηχανική και εμπορική ιδιοκτησία — Οδηγία 98/71/ΕΚ — Noμική προστασία σχεδίων και υποδειγμάτων — Άρθρο 17 — Υποχρέωση σωρεύσεως της προστασίας σχεδίων και υποδειγμάτων με την προστασία του δικαιώματος του δημιουργού — Εθνική νομοθεσία αποκλείουσα την προστασία του δικαιώματος του δημιουργού για τα σχέδια ή υποδείγματα τα οποία ενέπιπταν στον δημόσιο τομέα πριν από την έναρξη ισχύος της)

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/21
            
         
      Διάταξη του Δικαστηρίου (έκτο τμήμα) της 9ης Σεπτεμβρίου 2011 [αίτηση του Corte d'appello di Milano (Ιταλία) για την έκδοση προδικαστικής αποφάσεως] — Cassina S.p.A. κατά Alivar Srl, Galliani Host Arredamenti Srl
      (Υπόθεση C-198/10) (1)
      
      (Άρθρο 104, παράγραφος 3, πρώτο εδάφιο, του Κανονισμού Διαδικασίας - Βιομηχανική και εμπορική ιδιοκτησία - Οδηγία 98/71/ΕΚ - Noμική προστασία σχεδίων και υποδειγμάτων - Άρθρο 17 - Υποχρέωση σωρεύσεως της προστασίας σχεδίων και υποδειγμάτων με την προστασία του δικαιώματος του δημιουργού - Εθνική νομοθεσία αποκλείουσα την προστασία του δικαιώματος του δημιουργού για τα σχέδια ή υποδείγματα τα οποία ενέπιπταν στον δημόσιο τομέα πριν από την έναρξη ισχύος της)
      (2012/C 25/35)
      Γλώσσα διαδικασίας: η ιταλική
      
         Αιτούν δικαστήριο
      
      Corte d’appello di Milano
      
         Διάδικοι στην υπόθεση της κύριας δίκης
      
      Cassina S.p.A.
      
         κατά
      
      Alivar Srl, Galliani Host Arredamenti Srl
      
         Αντικείμενο
      
      Αίτηση εκδόσεως προδικαστικής αποφάσεως — Corte d’Appello di Milano — Ερμηνεία των άρθρων 17 και 19 της οδηγίας 98/71/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, για τη νομική προστασία σχεδίων και υποδειγμάτων — Εθνική νομοθεσία που μετέφερε την οδηγία στην εσωτερική έννομη τάξη θεσπίζοντας την προστασία του δικαιώματος του δημιουργού επί σχεδίων και υποδειγμάτων — Ευχέρεια κράτους μέλους να διευρύνει τις προϋποθέσεις χορηγήσεως της εν λόγω προστασίας
      
         Διατακτικό
      
      Το άρθρο 17 της οδηγίας 98/71/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, για τη νομική προστασία σχεδίων και υποδειγμάτων, έχει την έννοια ότι απαγορεύει τη νομοθεσία κράτους μέλους η οποία αποκλείει είτε πλήρως, είτε εντός των ορίων της προγενέστερης χρήσεως, από την προστασία του δικαιώματος του δημιουργού του εν λόγω κράτους μέλους τα σχέδια και υποδείγματα τα οποία ενέπιπταν στον δημόσιο τομέα πριν από την έναρξη ισχύος της νομοθεσίας αυτής, έναντι κάθε τρίτου ο οποίος ήδη παρήγαγε/ή έθεσε σε εμπορία επί του εθνικού εδάφους προϊόντα κατασκευασθέντα σύμφωνα με τα εν λόγω σχέδια ή υποδείγματα πριν από την ημερομηνία αυτή.
      
         (1)  ΕΕ C 179 της 3.7.2010.